SJK:n uusi päävalmentaja on selvillä.

Espanjalainen José Manuel Roca on Veikkausliigassa pelaavan SJK:n uusi päävalmentaja. Asia vahvistettiin hetki sitten seuran tiedotustilaisuudessa Seinäjoella. IS kertoi Rocan valinnasta jo eilen illalla.

SJK antoi Sixten Boströmille potkut eilen torstaina. Sitä edelsi joukkueen 0–6-tappio HJK:lle keskiviikkona Helsingissä.

Boström ehti valmentaa SJK:ta helmikuusta asti. Hän otti silloin Simo Valakarin paikan. Boström kommentoi potkujaan Ylelle näin.

” José Manuel Roca Cases #SJK peräsimeen kuluvan kauden loppuun ulottuvalla sopimuksella. Tuli alun perin kakkosvalmentajaksi. #Veikkausliiga pic.twitter.com/kWLh39FRsv— Mikko Hyytiä (@MHyytia) 2. kesäkuuta 2017

Ehdolla SJK:n uudeksi päävalmentajaksi oli myös toinen espanjalaisluotsi Jose Murcia, joka valmensi viimeksi vantaalaista Legirus Interiä.

Roca on SJK:n penkin päässä ensi kertaa lauantaina, jolloin joukkue kohtaa FC Interin kotonaan.

Roca, 41, on entinen maalivahti. Hän valmensi viimeksi kotimaansa Orijuelaa Espanjan neljännellä sarjatasolla. Pesti alkoi syksyllä ja päättyi jo maaliskuussa. Sitä ennen hän on toiminut Kreikassa ja Kyproksella.